Súradnice: 42°8′40.58″S 24°44′14.03″V﻿ / ﻿42,1446056°S 24,7372306°V﻿ / 42.1446056; 24.7372306

**Pamätník ruských osloboditeľov** (bulh. Паметник на руските освободители – *Pametnik na ruskite osvoboditeli*), známy aj ako **Ruský pamätník** (bulh. Руски паметник – *Ruski pametnik*), **Pamätník osloboditeľov** (bulh. Паметник на освободителите – *Pametnik na osvoboditelite*), alebo **Pamätník cára Alexandra II.** (bulh. Паметник на цар Александър II – *Pametnik na car Aleksandăr II*) je stavba pamätníku venovaného ruskému osloboditeľskému vojsku nachádzajúca sa v centrálnej časti mesta Plovdiv v južnom Bulharsku.

Poloha
------

Pamätník sa nachádza v centrálnej časti mesta Plovdiv na plošine, ktorá sa nachádza vo vrcholovej časti pahorku Bunardžik oproti schodom, ktoré vedú k pamätníku Sovietskej armády.

Dejiny a súčasnosť
------------------

Bol postavený v septembri roku 1881. K výstavbe prispela iniciatíva ruského cára Alexandra II. ktorý požiadal Bulharsko, aby boli vybrané miesta na ktorých by sa mohli postaviť pamätníky venované pamiatke Rusko-tureckej osloboditeľskej vojny, ktorá viedla k oslobodeniu Bulharska. Pri pamätníku sa každoročne 3. marca uskutočňuje časť osláv pri príležitosti štátneho sviatku venovaného oslobodeniu Bulharska. Oslavy pri pamätníku sa konajú už od roku 1888, kedy bol 3. marec vyhlásený za štátny sviatok.

Charakteristika
---------------

Pamätník je vysoký približne 11 metrov a bol vybudovaný podľa projektu známeho ruského architekta Vokara, ktorý je autorom mnohých pamätníkov venovaných oslobodeniu Bulharska. Postavený je v štýle typickom pre ruské vojenské pamätníky vybudované v danom období v tvare skrátenej pyramídy. Pamätník je venovaný ruským vojakom, ktorí zahynuli počas oslobodzovania Plovdivu spod osmanskej nadvlády počas Rusko-tureckej osloboditeľskej vojny,  v priebehu bitky o Plovdiv, ktorá prebiehala v priebehu januára 1878 pod vedením generála Josifa Gurka ako aj samotnému cárovi Alexandrovi II. Samotný Plovdiv bol po ťažkých niekoľkodenných bojoch slávnostne vyhlásený za oslobodený samotným generálom Gurkom ráno 16. januára 1878 pri jeho vstupe do mesta. Ruský pamätník v Plovdive je prvým pamätníkom na území Bulharska, ktorý bol postavený na pamiatku Rusko-tureckej osloboditeľskej vojny.

Zaujímavosti
------------

* V rovnakom čase kedy prebiehala výstavba pamätníku bola zároveň realizovaná iniciatíva zalesnenia pahorku Bunardžik.
* Okrem pamätníku v Plovdive je ruský architekt Vokar autorom ďalších 10 pamätníkov na území Bulharska, ktoré sú venované vojenskej kampani vedúcej k oslobodeniu Bulharska. Všetky sú postavené v podobnej pyramídovej forme a dosahujú výšky zhruba 11 metrov.
* V Plovdive sa nachádza ešte jeden pamätník venovaný oslobodeniu Bulharska, ktorým je Chrám-pamätník svätých Cyrila a Metoda a svätého Alexandra Nevského.

Galéria
-------

* Celkový pohľad na pamätník zvrchuCelkový pohľad na pamätník zvrchu
* Pohľad na pamätník zo severozápaduPohľad na pamätník zo severozápadu
* Pohľad na prednú fasádu pamätníkuPohľad na prednú fasádu pamätníku
* Pohľad na pamätník z juhozápaduPohľad na pamätník z juhozápadu
* Detailný pohľad na vrchnú časť pamätníkuDetailný pohľad na vrchnú časť pamätníku
* Detailný pohľad na časť kovaného ohradenia pamätníkuDetailný pohľad na časť kovaného ohradenia pamätníku
* Detailný pohľad na pamätnú doskuDetailný pohľad na pamätnú dosku
* Detailný pohľad na ruský znak vo vrchnej časti pamätníkuDetailný pohľad na ruský znak vo vrchnej časti pamätníku

Referencie
----------

1. 1 2 3 4 5 6 7 8  visitplovdiv.com
2. 1 2 3 4 5 6 7  plovdivtime.bg
3. 1 2 3 4 5 6  plovdivbg.info
4. 1 2 3 4 5 6 7 8 9 10 11 12  PĂRVANOV, Ivan. Bălgarskite pametnici. Sofia : Millenium. 2018. 530 s. ISBN 9789545154331. S. 246. (po bulharsky)
5. 1 2 3 4 5 6 7  opoznai.bg
6. 1 2 3 4 5 6 7 8 9 10 11 12 13 14  bntnews.bg

Iné projekty
------------

Commons
* Spolupracuj na Commons Commons ponúka multimediálne súbory na tému **Ruský pamätník (Plovdiv)**